Endomia

***Endomia*** er en slekt av små sandbiller som ofte ligner på maur. De lever på bakken der de løper omkring, og er sannsynligvis altetende.

## Utseende
Små til middelsstore (1,2 – 7&nbsp;mm) biller, kroppen tydelig oppdelt i hode, bryst og bakkropp med markerte innskjæringer mellom. På farge er de oftest brunlige eller svarte, dekkvingene har ofte lysere flekker eller tverrbånd. Oversiden er fint og sparsomt hårete. **Hodet** er stort og gjerne mer eller mindre firkantet. Fasettøynene er ganske små og runde. Antennene er 11-leddete, ganske lange og mer eller mindre trådformede. De ytterste leddene kan være sterkt forlengede. Bakerst er hodet kraftig innsnevret, og disse billene har en tydelig, smal "hals", noe som er karakteristisk for familien. **Brystskjoldet** (pronotum) er temmelig lite, høyst så bredt som hodet og minst så langt som bredt. Ofte er det timeglass-formet sett ovenfra. Hos slekten *Notoxus* har pronotums fremkant en skjeformet utvekst som nesten dekker hodet sett ovenfra. **Dekkvingene** er mye bredere enn pronotum, parallellsidige eller ovale, tydelig punkterte, men vanligvis uten markerte punktrekker. **Beina** er temmelig lange og slanke, men lårene er ofte fortykkede. For- og mellomføttene har fem ledd, bakføttene fire. På alle beina er det nest ytterste fotleddet tolappet.

## Levevis
Sandbillene ser ut til å være altetere som kan leve på mange ulike slags føde. De spiser blant annet små leddyr, sopp og pollen. Det antas at noen kan leve av andre insekters egg. De er særlig vanlige mellom råtnende plantedeler som komposter eller lignende, og på varme, soleksponerte steder. De løper omkring med kvikke, brå bevegelser og man tar dem gjerne ved første øyekast for små maur. Det er vist at sandbiller blir tiltrukket til giftstoffet cantharidin, som visse andre biller produserer. Man tror at de spiser dette for selv å bli usmakelige for rovdyr.

## Utbredelse
Slekten er utbredt i Europa, Afrika og Asia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Tenebrionoidea Latreille, 1802
***** Familien **[[sandbiller]]**, Anthicidae Lacordaire, 1825
****** Underfamilien **[[Anthicinae]]** Lacordaire, 1825
******* Stammen Endomiini
******** Slekten ***Endomia*** Laporte de Castelnau, 1840
### Liste over artene

* *[[Endomia arnosti]]* Degiovanni, 2016
* *[[Endomia besucheti]]* Bonadona, 1989
* *[[Endomia castelsi]]* Pic, 1929
* *[[Endomia ceylonica]]* (Motschulsky, 1863)
* *[[Endomia concolor]]* (Desbrochers des Loges, 1874)
* *[[Endomia coniceps]]* (Reitter, 1901)
* *[[Endomia euphratica]]* Krekich-Strassoldo, 1928
* *[[Endomia graminicola]]* Kejval, 2007
* *[[Endomia gratiosa]]* Krekich-Strassoldo, 1928
* *[[Endomia himalayana]]* Telnov, 2016
* *[[Endomia impressiceps]]* (Pic, 1902)
* *[[Endomia indica]]* (LaFerte-Senectere, 1849)
* *[[Endomia kejvali]]* Degiovanni, 2016
* *[[Endomia lefebvrei]]* (La Ferte-Senectere, 1849)
* *[[Endomia litoralis]]* Kejval, 2007
* *[[Endomia lunulata]]* Krekich-Strassoldo, 1928
* *[[Endomia nardii]]* Degiovanni, 2016
* *[[Endomia occipitalis]]* (Dufour, 1843)
* *[[Endomia quinquemaculata]]* Uhmann, 1995
* *[[Endomia senilis]]* (Wollaston, 1864)
* *[[Endomia telnovi]]* Degiovanni, 2016
* *[[Endomia tenuicollis]]* (Rossi, 1792)
* *[[Endomia unifasciata]]* (Bonelli, 1812)

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* 
* Telnov, D. *Gallery of beetles of the family Anthicidae* (Billedgalleri). http://www.zin.ru/Animalia/Coleoptera/eng/anthigal.htm